આવી ક્રુરતાનો ભોગ બનેલા બાળકો કોઈ સંસ્થામાં રહેતા હોય અને સંસ્થાના કર્મચારીઓ દ્રારા પણ આવા બાળકો સામે ક્રુરતા આચરવામાં આવેતો તેઓને પાંચ વર્ષ સુધીની સખત કેદ તથા પાંચ લાખ સુધીના દંડની જોગવાઈ છે. વિવિધ સમાજમાં પરંપરાગત ધર્મના નામે સળગતા કોલસા પર ચલાવવા, બાળ બલી અને ગરમ તેલમાં હાથ નાખવા જેવી વિવિધ ઘટનાઓ જાણે-અજાણે બનતી હોય છે જેમાં ઘણી વખત બાળકોના માતા-પિતા સહિતના લોકો રૂઢીચુસ્તતા કે અંધશ્રધ્ધાથી પ્રેરાઇ ને સામેલ થતા હોય છે. આવી દ્યટના ગીર સોમનાથ જિલ્લામાં કયાંય પણ બનતી હોવાની જાણ થાય તો જિલ્લા બાળ સુરક્ષા એકમ કચેરી, જિલ્લા સેવા સદન ઈણાજ ખાતે તથા નજીકના પોલીસ સ્ટેશને જાણ કરવા જિલ્લા બાળ સુરક્ષા અધિકારીશ્રી ગીર સોમનાથની યાદીમાં જણાવાયું છે.